|  |  |
| --- | --- |
| 31.03.2025.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, ФЕБРУАР 2025.** |

**Индустријска производња у Републици Србији у фебруару 2025. године мања је за 1,8% у односу на фебруар 2024. године, а у односу на просек 2024. године мања је за 2,4%. Индустријска производња у периоду јануар – фебруар 2025. године, у поређењу са истим периодом 2024. године, мања је за 0,7%.**Посматрано **по секторима**, у фебруару 2025. године, у односу на исти месец 2024. године забележена су следећа кретања:* сектор Прерађивачка индустрија – **пад** од 2,5%,
* сектор Снабдевање електричном енергијом, гасом, паром и климатизација –  **пад** од 1,1%, и
* сектор Рударство – **раст** од 3,1%.

Подаци о индустријској производњи – **по наменским групама**, у фебруару 2025. године, у односу на фебруар претходне године, показују да je дошло до **пада** у производњи: * трајних производа за широку потрошњу, за 4,3%,
* енергије, за 4,1%,
* нетрајних производа за широку потрошњу, за 2,7%, и
* капиталних производа, за 2,2%,

док је **раст** забележен у производњи:* интермедијарних производа, осим енергије, за 1,6%.

Обим индустријске производње у фебруару 2025. године, у односу на фебруар 2024. године, бележи:  **пад** код 18 области (учешће у структури индустријске производње – 54%), **раст** код 11 области (учешће у структури индустријске производње – 46%).Највећи утицај на пад индустријске производње у фебруару 2025. године, у односу на фебруар 2024. године, имале су: Производња кокса и деривата нафте, Производња машина и опреме на другом месту непоменуте, Производња електричне опреме, Производња осталих саобраћајних средстава, и Производња одевних предмета. **Десезонирани индекс индустријске производње за фебруар 2025. године у односу на јануар 2025. године** показује да је за индустрију – укупно остварен пад индустријске производње од 1,2% и да је за Прерађивачку индустрију остварен пад 1,9%.**Десезонирани индекс индустријске производње за фебруар 2025. године, у односу на просек 2024. године,** показује да је за индустрију – укупно остварен раст од 0,6%, а да је Прерађивачка индустрија остала на истом нивоу.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у фебруару 2025. године, у односу на просек 2024. године, код укупне индустријске производње мања је за 2,4%, а код Прерађивачке индустрије мања je за 6,4%. Подаци о индустријској производњи у 2025. години биће објављивани последњег радног дана у месецу и односиће се на претходни месец.  |